รัฐบาลไทย-ข่าวทำเนียบรัฐบาล-ผลการประชุมองค์กรหลัก 11/2561
วันพุธที่ 23 พฤษภาคม 2561
ผลการประชุมองค์กรหลัก 11/2561
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมองค์กรหลัก ครั้งที่ 11/2561 เมื่อวันอังคารที่ 22 พฤษภาคม 2561 ณ ห้องประชุมราชวัลลภ โดยมีผู้บริหารกระทรวงศึกษาธิการเข้าร่วมประชุม
พล.อ.สุรเชษฐ์ ชัยวงศ์รัฐมนตรีช่วยว่าการกระทรวงศึกษาธิการเป็นประธานการประชุมองค์กรหลัก ครั้งที่ 11/2561 เมื่อวันอังคารที่22พฤษภาคม 2561 ณ ห้องประชุมราชวัลลภ โดยมีผู้บริหารกระทรวงศึกษาธิการเข้าร่วมประชุมอาทิ ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ, ผู้บริหารฝ่ายการเมือง, นายชัยพฤกษ์ เสรีรักษ์ เลขาธิการสภาการศึกษา, นายสุภัทร จําปาทอง เลขาธิการคณะกรรมการการอุดมศึกษา, นายสุเทพ ชิตยวงษ์ เลขาธิการคณะกรรมการการอาชีวศึกษา, นายณรงค์ แผ้วพลสง รองเลขาธิการคณะกรรมการการศึกษาขั้นพื้นฐาน,นายพีระ รัตนวิจิตร รองปลัดกระทรวงศึกษาธิการรวมทั้งผู้บริหารองค์กรหลักและหน่วยงานในกํากับ
ภายหลังการประชุม รมช.ศึกษาธิการ ได้มอบหมายให้นายพีระ รัตนวิจิตร แถลงผลการประชุมโดยมีประเด็นสําคัญ ดังนี้
การขับเคลื่อนโครงการไทยนิยม ยั่งยืน ครั้งที่4
ที่ประชุมได้รับทราบการขับเคลื่อน"โครงการไทยนิยม ยั่งยืน" รอบที่4ซึ่งเริ่มมาตั้งแต่วันที่16พฤษภาคมที่ผ่านมาไปจนถึงเดือนมิถุนายนนี้ โดยคณะรัฐมนตรีได้ขอความร่วมมือให้นิสิตนักศึกษาในสถาบันอุดมศึกษา8,000กว่าคนทั่วประเทศ ได้ลงพื้นที่ร่วมกับทีมขับเคลื่อนฯ ออกไปสํารวจข้อมูลในแต่ละอําเภอ จึงฝากให้หน่วยงานที่เกี่ยวข้องพิจารณาการประสานงานร่วมกันในการลงพื้นที่เก็บข้อมูลครั้งนี้ ซึ่งเป็นการสร้างการรับรู้และทําความเข้าใจกับประชาชนตั้งแต่ระดับตําบลไปจนถึงหมู่บ้านและชุมชน
การประชุม ครม.สัญจร ภาคเหนือตอนล่าง2
ที่ประชุมได้รับทราบ การประชุมคณะรัฐมนตรีอย่างเป็นทางการนอกสถานที่ ครั้งที่4/2561ภาคเหนือตอนล่าง2(ครอบคลุมจังหวัดกําแพงเพชร พิจิตร อุทัยธานี และนครสวรรค์ ซึ่งเป็นศูนย์ปฏิบัติการของกลุ่มจังหวัดฯ) โดยจะมีการลงพื้นที่ของรัฐมนตรีในพื้นที่จังหวัดต่าง ๆ ในวันจันทร์ที่11มิถุนายนนี้ รวมทั้งการประชุม ครม. ในวันอังคารที่12มิถุนายนนี้ ที่จังหวัดนครสวรรค์
23พฤษภาคม วันปลูกต้นไม้แห่งชาติ
ที่ประชุมได้รับทราบ"วันที่23พฤษภาคม วันปลูกต้นไม้แห่งชาติ"โดย พล.อ.ประยุทธ์ จันทร์โอชา นายกรัฐมนตรีได้ขอให้ทุกหน่วยงานร่วมกันปลูกต้นไม้ต่าง ๆ เช่น ไม้ประดับ ไม้ยืนต้น ฯลฯ ให้เกิดขึ้นทั่วทุกพื้นที่ของประเทศ และขอให้หน่วยงานนั้น ๆ ติดตามรายงานผลการปลูกต้นไม้เพื่อเพิ่มพื้นที่สีเขียวตามยุทธศาสตร์ชาติและนโยบายของรัฐบาลด้วย
หลักสูตรต้านทุจริตศึกษา (Anti-Corruption Education)
ที่ประชุมได้รับทราบมติคณะรัฐมนตรี ซึ่งได้เห็นชอบหลักการเกี่ยวกับ"หลักสูตรต้านทุจริตศึกษา (Anti-Corruption Education)"ตามที่คณะกรรมการ ป.ป.ช. เสนอ โดยให้หน่วยงานที่เกี่ยวข้องนําหลักสูตรดังกล่าวไปพิจารณาปรับใช้กับกลุ่มเป้าหมายทุกระดับชั้นเรียน และให้กระทรวงกลาโหม กระทรวงมหาดไทย กระทรวงศึกษาธิการ สํานักงาน ก.พ. สํานักงานตํารวจแห่งชาติ และหน่วยงานที่เกี่ยวข้อง หารือร่วมกับสํานักงาน ป.ป.ช. นําหลักสูตรนี้ไปปรับใช้ในโครงการฝึกอบรมหลักสูตรข้าราชการ บุคลากรภาครัฐ หรือพนักงานรัฐวิสาหกิจที่บรรจุใหม่ รวมทั้งให้พิจารณากําหนดกลุ่มเป้าหมายของหลักสูตรโค้ชให้มีความชัดเจน โดยให้หมายความรวมถึงบุคลากรทางการศึกษา เช่น ครู อาจารย์ หรือผู้ที่ทําหน้าที่เป็นผู้ถ่ายทอดความรู้ทั้งในหลักสูตรการศึกษาขั้นพื้นฐานและหลักสูตรอุดมศึกษาด้วย ทั้งนี้ เพื่อให้บุคลากรทางการศึกษาที่เข้ารับการอบรมหลักสูตรดังกล่าวสามารถนําไปใช้ในการถ่ายทอดความรู้หรือช่วยในการจัดการเรียนให้เป็นไปอย่างมีประสิทธิภาพมากยิ่งขึ้น
ทั้งนี้ ที่ประชุมมอบให้สํานักงานคณะกรรมการการศึกษาขั้นพื้นฐาน(สพฐ.) เป็นหน่วยงานหลักในการรับผิดชอบ โดยเร่งดําเนินการและรายงานผลสัมฤทธิ์ของการดําเนินโครงการดังกล่าว ให้คณะกรรมการนโยบายและพัฒนาการศึกษา และคณะรัฐมนตรีทราบต่อไปด้วย
รายงานผลการปฏิรูปการศึกษาในรอบ3ปี
ที่ประชุมได้มอบหมายให้แต่ละองค์กรหลักและหน่วยงานในสังกัดกระทรวงศึกษาธิการ รวบรวมข้อมูลเพื่อเตรียมนําเสนอผลงานของกระทรวงศึกษาธิการ ในการปฏิรูปการศึกษารอบ3ปีที่ผ่านมา (พ.ศ.2557-2560) โดยให้ทุกหน่วยงานสรุปข้อมูลส่งสํานักงานปลัดกระทรวงศึกษาธิการ (สป.ศธ.) ในวันที่ 25 พ.ค.นี้ เพื่อให้ สป.ศธ. รวบรวมและทุกหน่วยงานนําเสนอในที่ประชุมองค์กรหลักครั้งที่ 12/2561 วันที่ 28 พ.ค.นี้ อย่างกระชับไม่เกิน 10 นาทีโดยเน้น4ประเด็นหลักคือ1) นโยบายและข้อสั่งการของนายกรัฐมนตรี2) แนวทางการดําเนินงานของแต่ละหน่วยงาน3) ผลสัมฤทธิ์ของงาน4)Quick Winหรือแผนปฏิบัติการเร่งรัดที่ก่อให้เกิดผลที่ชัดเจนเป็นรูปธรรม
จากนั้น สป.ศธ.จะได้เรียบเรียงเพื่อนําเสนอที่ประชุมคณะรัฐมนตรีรับทราบในการประชุมวันที่5มิ.ย. ต่อไปและขอให้ประสานกับสํานักอํานวยการ สป.ศธ. (กลุ่มสารนิเทศ) ในการสร้างความรับรู้ความเข้าใจและเผยแพร่ประชาสัมพันธ์ให้สาธารณชนรับทราบในวงกว้างต่อไปด้วย
Written byอรพรรณ ฤทธิ์มั่น, บัลลังก์ โรหิตเสถียร
Photo Creditธนภัทร จันทร์ห้างหว้า
Editorบัลลังก์ โรหิตเสถียร